**Ministru kabineta noteikumu “Grozījumi Ministru kabineta 2017. gada 23. maija noteikumos Nr. 271 “Noteikumi par vides aizsardzības oficiālās statistikas veidlapām”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Grozījumi Ministru kabineta 2017. gada 23. maija noteikumos Nr. 271 “Noteikumi par vides aizsardzības oficiālās statistikas veidlapām” projekts (turpmāk ‑ Noteikumu projekts) izstrādāts, lai aktualizētu informāciju, kas tiek pieprasīta no operatoriem par to radītajām gaisu piesārņojošo vielu emisijām. Ar Noteikumu projektu Latvijas tiesību sistēmā pārņem Eiropas Parlamenta un Padomes 2015. gada 25. novembra Direktīvas 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām prasības, kā arī ar Noteikumu projektu tiek svītrotas atsevišķas prasības saistībā ar pienākumu operatoriem iesniegt atsevišķu informāciju, tādējādi tiem samazinot administratīvo slogu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Vides aizsardzības un reģionālās attīstības ministrijas iniciatīvas, lai:1. pārņemtu Latvijas tiesību sistēmā Eiropas Parlamenta un Padomes 2015. gada 25. novembra Direktīvas 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (turpmāk – direktīva 2015/2193/ES) prasības;2. aktualizētu tās informācijas saturu, kuru komersantiem jāietver uzņēmumu sniegtajā pārskatā par gaisa aizsardzību un atkritumu apsaimniekošanu;3. izpildītu likuma “Par piesārņojumu” 45. panta 1.1 daļā Ministru kabinetam doto uzdevumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mērķis:Noteikumu projekts izstrādāts pēc Vides aizsardzības un reģionālās attīstības ministrijas iniciatīvas, lai Latvijas tiesību sistēmā pārņemtu direktīvas 2015/2193/ES prasības un nākotnē iesniegtu Eiropas Komisijai atbilstoši direktīvas 2015/2193/ES prasībām atbilstošo informāciju par sadedzināšanas iekārtām Latvijā, kā arī, lai Valsts vides dienests saskaņā ar Ministru kabineta 2017. gada 23. maija noteikumos Nr. 271 “Noteikumi par vides aizsardzības oficiālās statistikas veidlapām” balstoties uz pārskatā "Nr. 2 - Gaiss" sniegto informāciju var pārbaudīt direktīvas 2015/2193/ES prasību izpildi.Pašreizējā situācija un noteikumu projekta būtība:Spēkā ir Ministru kabineta 2017. gada 23. maija noteikumi Nr. 271 “Noteikumi par vides aizsardzības oficiālās statistikas veidlapām” (turpmāk – Noteikumi). Noteikumi nosaka pienākumu piesārņojošo darbību veicējiem, komersantiem u.c. personām atkarībā no to veiktās darbības iesniegt informāciju par to veikto darbību iepriekšējā gada laikā, aizpildot veidlapu Nr. 2-Ūdens, veidlapu Nr. 2-Gaiss vai veidlapu Nr. 3-Atkritumi. Ņemot vērā, ka vides aizsardzības statistikas noteikumos lielākā daļa no pieprasītās informācijas netiek izmantota statistikas vajadzībām, bet gan operatoru veiktās piesārņojošās darbības kontrolei un vides aizsardzības normatīvajos aktos noteikto prasību izpildes kontrolei, tad ar noteikumu projektu tiek paplašināts noteikumu tvērums. Tiek paplašināts noteikumu nosaukumus, deleģējums, kā arī darbības joma, lai varētu izpildīt likuma "Par piesārņojumu" 45. panta 1.1 daļā un Atkritumu apsaimniekošanas likuma 20. panta astotajā daļā noteikto. Likuma "Par piesārņojumu" 45. panta 1.1daļa nosaka, ka Ministru kabinets nosaka operatora veiktā monitoringa jeb mērījumu pārskata veidlapas aizpildīšanas, iesniegšanas un pārbaudes kārtību. Savukārt noteikumu projektā noteikts, ka noteikumu darbības joma attiecas uz operatora veiktās piesārņojošās darbības pārskatiem, kas ietver informāciju ne tikai par veiktajiem emisiju mērījumu jeb monitoringa rezultātiem, bet arī par pašām iekārtām, kurās veikti mērījumi. Laika gaitā plānots veikt precizējumus likumā, skaidrāk nodefinējot Ministru kabinetam dotā uzdevuma tvērumu.Operatori, kuru veiktā darbība rada gaisa piesārņojumu katru gadu sniedz informāciju par tā darbības rezultātā radīto gaisa piesārņojumu, aizpildot “Veidlapu Nr. 2 – Gaiss. Pārskats par gaisa aizsardzību". Lai varētu izpildīt direktīvā 2015/2193/ES noteiktās prasības, kas Latvijā ir pārņemtas ar Ministru kabineta 2017. gada 12. decembra noteikumiem Nr. 736 “Kārtība, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām” un veikt sadedzināšanas iekārtu darbības pārbaudi, nepieciešams, lai sadedzināšanas iekārtu operatori “Nr.2-Gaiss” pārskatā sniedz šādu jaunu informāciju:1) informācija par iekārtas darbības uzsākšanas datumu;2) informācija par iekārtas kopējo nominālo ievadīto siltuma jaudu gadījumā, ja vairākas iekārtas apvienotas zem viena skursteņa;3) informācija par uzstādītajām attīrīšanas iekārtām un to efektivitāti;4) informācija par iekārtas tipu.Lai samazinātu administratīvo slogu operatoriem, no veidlapas svītrota prasība operatoram sniegt informāciju par nedēļas vidējā emisijas daudzuma sadalījumu pa dienām un dienas vidējā emisiju daudzuma sadalījumu pa stundām (%), kā arī vairs netiek prasīts iesniegt tik detalizētu informāciju par emisijām, kas rodas pirms izplūdes gāzu attīrīšanas izmantošanas un pēc tās izmantošanas.Minētā informācija būs pirmo reizi jāaizpilda par veikto darbību 2018. gadā, un tā būs jāiesniedz līdz 2019. gada 1. martam.Papildus, ievērojot, ka 2018. gada 17. jūlijā ir stājušies spēkā Ministru kabineta noteikumi Nr. 428 “Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību””, kas paredz kārtību, kādā atkritumu tirgotāji vai atkritumu apsaimniekošanas starpnieki paziņo par noslēgtajiem līgumiem un veiktajiem darījumiem, ir arī precizēts Noteikumu projekta 5. pielikuma 6. punkts. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk - LVĢMC) un Valsts vides dienests. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) sabiedrība, kurai būs pieejama informācija par sadedzināšanas iekārtām;2) komersanti un iestādes (operatori), kuri aizpilda veidlapu Nr. 2 - Gaiss (aptuveni 3106 operatori), kā arī tie operatori, kas aizpilda pārskatu par atkritumiem.3) kontroles institūcijas un citas iestādes, kas iesaistītas noteikumos noteikto prasību izpildē. |
| 2. | Tiesiskā regulējuma ietekme uz tautsaimniecību un administratīvo slogu | Nav ietekmes uz tautsaimniecību.Administratīvais slogs gan samazinās, gan palielinās, jo sadedzināšanas iekārtu operatoriem jāsniedz jauna informāciju. Tai pat laikā atsevišķa iepriekšprasītā informācija tiek svītrota un vairāk netiek prasīta. |
| 3. | Administratīvo izmaksu monetārs novērtējums | Vienreizējs administratīvais slogs sadedzināšanu iekārtu operatoriem (vienreiz aizpildot prasīto informāciju, paredzēts, ka nākošajos gados sistēma pati pārkopēs ievadīto informāciju un tā nebūs atkārtoti jāievada katru gadu, ja vien nebūs konstatētas izmaiņas):C = (f x l) x (n x b) = (5,2 x 2) x (584 x 1) = 6073,6 *euro*.C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu rīcības plānam nepieciešamās informācijas sniegšanas pienākuma izpildi (stundas samaksas likme, ieskaitot virsstundas);l – laika patēriņš stundās, kas nepieciešams, lai sagatavotu rīcības plāna izstrādei nepieciešamo informāciju;n – to operatoru skaits, kuru īpašumā ir sadedzināšanas iekārtas un uz ko attiecas informācijas sniegšanas prasības;b – cik bieži gada laikā projekts paredz informācijas sniegšanu.Ietaupītās izmaksas, atceļot pienākumu pildīt 5.tabulu:C = (f x l) x (n x b) = (5,2 x 4) x (3106 x 1) = - 64 604,8 *euro*.C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apjoms, kas nepieciešams, lai nodrošinātu rīcības plānam nepieciešamās informācijas sniegšanas pienākuma izpildi (stundas samaksas likme, ieskaitot virsstundas);l – laika patēriņš stundās, kas nepieciešams, lai sagatavotu rīcības plāna izstrādei nepieciešamo informāciju;n – kopējais operatoru skaits, kuri aizpilda veidlapas 5. tabulu un uz ko attiecas informācijas sniegšanas prasības;b – cik bieži gada laikā projekts paredz informācijas sniegšanu.Turpmāk informāciju par nedēļas vidējā emisijas daudzuma sadalījumu pa dienām un dienas vidējā emisiju daudzuma sadalījumu pa stundām (%) novērtēs LVĢMC, izdarot pieņēmumus. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019.gads | 2020.gads | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 35 015 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 35 015 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 35 015 | 0 | 0 | 0 | 0 | 0 | 0 |
| 2.1. valsts pamatbudžets | 35 015 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Kopējās izmaksas 35 015 *euro* = 486,31 cilvēkstundas gadā x 72 *euro* (stundas likme, pamatojoties uz šā brīža pieejamo informāciju no LVĢMC realizētā iepirkuma par Vienotās vides informācijas sistēmas uzturēšanu). Plānots realizēt kā ārpakalpojumu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Finansējums šīs sadaļas 6. punktā minēto prasību ieviešanai pieprasīts, iesniedzot Vides aizsardzības un reģionālās attīstības ministrijai priekšlikumus par prioritārajiem pasākumiem 2018., 2019. un 2020. gadā. Finansējums izmaiņu veikšanai datu bāzē "Nr.2-Gaiss" piešķirts Vides aizsardzības un reģionālās attīstības ministrijas apakšprogrammā 28.00.00 "Meteoroloģija un bīstamo atkritumu apsaimniekošana" (prioritārā pasākuma nosaukums *“Vides uzraudzības stiprināšana (t. sk. algas inspektoriem)*”, pasākuma kods- *21\_21\_P*). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2015. gada 25. novembra direktīva 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2015. gada 25. novembra direktīva 2015/2193/ES par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīva (ES) 2015/2193** |
| 5. panta 5. punkts | Noteikumu projekta 1.5., 1.7., 1.8., 1.9. un 1.10. apakšpunkts | Ieviests pilnībā (noteikumu projektā veiktās izmaiņas palīdzēs darīt pieejamu sabiedrībai direktīvas 5.panta 5.punktā prasīto informāciju) | Neparedz stingrākas prasības |
| 8. panta 1. un 2. punkts | Noteikumu projekta 1.5., 1.7., 1.8., 1.9. un 1.10. apakšpunkts | Ieviests pilnībā (noteikumu projektā veiktās izmaiņas palīdzēs kontrolējošajai iestādei uzraudzīt direktīvā noteikto prasību izpildi) | Neparedz stingrākas prasības |
| 11.panta 1. un 2. punkts | Noteikumu projekta 1.5., 1.7., 1.8., 1.9. un 1.10. apakšpunkts | Ieviests pilnībā (noteikumu projektā veiktās izmaiņas palīdzēs iesniegt Eiropas Komisijas prasīto informāciju) | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji tika aicināti līdzdarboties, rakstiski sniedzot viedokli par Noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2018. gada 10. septembrī ievietots Vides aizsardzības un reģionālās attīstības ministrija tīmekļvietnē, sadaļā “Sabiedrības līdzdalība” (pieejams: http://www.varam.gov.lv/lat/likumdosana/normativo\_aktu\_projekti/normativo\_aktu\_projekti\_vides\_aizsardzibas\_joma/). |
| 3. | Sabiedrības līdzdalības rezultāti | Viedokļi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, LVĢMC, Valsts vides dienests, citas ministrijas un institūcijas, kuru veiktie pasākumi vai realizētā politika rada gaisa piesārņojumu. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav |

Vides aizsardzības un reģionālās

attīstības ministrs Kaspars Gerhards

Maslova 67016586

lana.maslova@varam.gov.lv